Diari Oficial de la Generalitat Valenciana


Sumari del DOGV 8319, del 18-06-2018 (2018/5900)

RESOLUCIÓ de 13 de juny de 2018, de la Conselleria d'Educació, Investigació, Cultura i Esport i de la Conselleria de Sanitat Universal i Salut Pública, per la qual es dicten instruccions i orientacions d'atenció sanitària específica en centres educatius per a regular l'atenció sanitària a l'alumnat amb problemes de salut crònica en horari escolar, l'atenció a la urgència, així com l'administració de medicaments i l'existència de farmacioles en els centres escolars.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8319

Data del DOGV
:   18-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5900


Data del document
:   13-06-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 13 de juny de 2018, de la Conselleria d'Educació, Investigació, Cultura i Esport i de la Conselleria de Sanitat Universal i Salut Pública, per la qual es dicten instruccions i orientacions d'atenció sanitària específica en centres educatius per a regular l'atenció sanitària a l'alumnat amb problemes de salut crònica en horari escolar, l'atenció a la urgència, així com l'administració de medicaments i l'existència de farmacioles en els centres escolars. [2018/5900]  
  
  
La prestació d'atenció sanitària específica en centres d'educació es regeix pel que s'estableix en la Llei 10/2014, de 29 de desembre, de la Generalitat, de salut de la Comunitat Valenciana; en la Llei 8/2018, de 20 d'abril, de la Generalitat, de modificació de la Llei 10/2014, de 29 de desembre, de la Generalitat, de salut de la Comunitat Valenciana; i l'Ordre de 29 de juliol de 2009, de la Conselleria de Sanitat, que desplega els drets de salut de xiquets i adolescents en el medi escolar.  
L'article 59 de la Llei 10/2014, de 29 de desembre, modificada per la Llei 8/2018, de 20 d'abril, es dedica exclusivament a la salut escolar i estableix que les accions en matèria de salut escolar exigeixen l'actuació coordinada dels departaments competents en matèria de sanitat i educació.  
Per a l'aplicació i desenvolupament del contingut del punt 6 d'aquest article: «Perquè els menors escolaritzats amb problemes de salut que necessiten atenció sanitària puguen seguir el seu procés escolar amb la major normalitat possible, cada centre educatiu s'adscriurà al centre de salut més pròxim, des d'on es garantirà, d'acord amb la valoració de les necessitats, l'atenció sanitària específica que siga necessària», s'hi ha treballat de forma conjunta i mitjançant consens entre les conselleries implicades en aquest tema.  
La Conselleria d'Educació, Investigació, Cultura i Esport i la Conselleria de Sanitat Universal i Salut Pública acordaren publicar la Resolució d'1 de setembre de 2016, de la Conselleria d'Educació, Investigació, Cultura i Esport i de la Conselleria de Sanitat Universal i Salut Pública, per la qual es dicten instruccions i orientacions d'atenció sanitària específica en centres educatius per a regular l'atenció sanitària a l'alumnat amb problemes de salut crònica, en horari escolar, l'atenció a la urgència previsible i no previsible, així com l'administració de medicaments i l'existència de farmacioles en els centres escolars.  
Les anteriors instruccions i orientacions s'han aplicat des del curs escolar 2016-2017 fins el moment de la publicació d'aquesta resolució i han establit la forma de coordinació entre els centres educatius i els centres de salut als quals estan adscrits per a prestar l'atenció sanitària específica sobre la base de la valoració de les necessitats d'atenció sanitària existents en cada centre educatiu. En atenció a l'aplicació efectuada, a l'avaluació duta a terme i a les observacions dels diferents agents implicats, s'ha considerat oportú procedir a la seua revisió i actualització.  
  
Per tot això, en virtut del que disposa l'article 59 de la Llei 10/2014, de 29 de desembre, de la Generalitat, de Salut de la Comunitat Valenciana, modificada per la Llei 8/2018, de 20 d'abril, de la Generalitat, de modificació de la Llei 10/2014, de 29 de desembre, de la Generalitat, de Salut de la Comunitat Valenciana, així com l'article 7 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, que disposa les competències de la Direcció General de Política Educativa, i l'article 8 del Decret 37/2017, de 10 de març, del Consell, pel qual aprova el Reglament orgànic i funcional de la Conselleria de Sanitat Universal i Salut Pública, que estableix les competències de la Direcció General d'Assistència Sanitària, procedeix la publicació de les esmentades instruccions i orientacions en el Diari Oficial de la Generalitat Valenciana que s'adjunta a aquesta resolució.  
  
València, 13 de juny de 2018.- El director general de Política Educativa: Jaume Fullana Mestre. El director general d'Assistència Sanitària: Rafael Sotoca Covaleda.